
DR 30.10.2019 53 

 
PKS juga menyumbang ⅔ kepada jumlah guna tenaga dan 17 peratus kepada 

eksport negara. Bagi memperkukuhkan lagi sumbangan PKS kepada ekonomi, Dasar 
Keusahawanan Nasional 2030 telah pun dijajarkan dengan aspirasi Wawasan Kemakmuran 
Bersama 2030.  

Saya ingin menegaskan bahawa pertumbuhan ekonomi negara masih belum 
digembleng sepenuhnya bagi mencapai potensi yang optimum. Sumber pertumbuhan juga 
masih bergantung kepada faktor pengeluaran tradisional seperti modal serta buruh dan 
bukannya peningkatan produktiviti. Maka, kerajaan sentiasa memberi penekanan kepada 
peningkatan produktiviti sebagai salah satu pemacu pertumbuhan ekonomi yang mampan 
dan inklusif, strategi untuk memacu produktiviti kepada semua peringkat akan diteruskan 
termasuk usaha mengukuhkan kerjasama antara kerajaan, industri dan akademia bagi 
memenuhi permintaan modal insan yang mahir untuk industri berteknologi tinggi. 

Kerajaan akan terus menggalakkan inisiatif pendigitalan dan penerima gunaan 
teknologi secara meluas untuk mengambil manfaat Revolusi Perindustrian Keempat 
terutamanya dalam kalangan PKS. Kerajaan juga akan menambah baik pelaksanaan 
reformasi kawal selia bagi memudahcara urusan menjalankan perniagaan.  

Kerajaan menyedari bahawa ekonomi digital bukan sahaja merupakan sumber 
pertumbuhan yang baru malah ia juga merupakan pembolehdaya pertumbuhan yang dinamik 
dan inklusif. Pada tahun 2018, ekonomi digital termasuk e-dagang menyumbang 18.5 peratus 
kepada ekonomi negara.  

■1440 

Kementerian sedang melaksanakan kajian bagi penyediaan rangka kerja dasar 
berkaitan ekonomi digital bagi memastikan pembangunan ekonomi digital yang lebih 
terancang dan dapat dinikmati oleh semua lapisan masyarakat. Bagi menyokong 
pembangunan ekonomi digital, kerajaan menyediakan pelbagai kemudahan bagi penyediaan 
modal insan masa hadapan, terutamanya melalui TVET. Ini termasuk program pembiayaan 
kompetitif dan geran padanan dengan kos keseluruhan berjumlah RM55 juta di bawah 
seliaan Kementerian Sumber Manusia, bertujuan menggalakkan institusi TVET awam 
dengan pihak industri bekerjasama dalam melaksanakan kursus modular dan program 
latihan yang fleksibel.  

Tuan Yang di-Pertua, FDI masih memainkan peranan penting dalam menjana 
pertumbuhan ekonomi negara. Manfaat ini termasuklah membuka peluang pekerjaan 
berkemahiran tinggi, meningkatkan kemahiran pekerja tempatan, membolehkan perkongsian 
teknologi dan memudahkan perdagangan antarabangsa. Di samping itu, ekonomi Malaysia 
telah turut mendapat manfaat langsung daripada kemasukan FDI di bidang greenfield, 
dengan izin, yang telah menjana kesan limpahan ekonomi yang ketara.  

Berdasarkan data yang diterbitkan oleh MIDA, jumlah FDI yang diluluskan 
meningkat sebanyak 97 peratus kepada RM49.5 bilion dalam tempoh separuh pertama tahun 
2019, berbanding RM25.1 bilion yang dicatatkan dalam tempoh yang sama tahun 2018. FDI 
dalam sektor pembuatan daripada Amerika Syarikat mencatatkan nilai tertinggi sebanyak 
RM11.7 bilion, diikuti oleh China sebanyak RM4.8 bilion. Peningkatan pelaburan ini 
membuktikan keyakinan pelabur telah meningkat.  

Tuan Yang di-Pertua, untuk makluman Ahli-ahli Yang Berhormat, hanya 10 peratus 
daripada industri tempatan menerima kesan negatif kejatuhan Ringgit kerana ciri industri 
tersebut lebih bergantung kepada kandungan import yang tinggi dan berorientasikan pasaran 
domestik. Oleh itu, sebagai sebuah negara pengeksport bersih secara keseluruhannya,  
kejatuhan nilai Ringgit telah memberi kesan positif kepada Malaysia. Walau bagaimanapun, 
kerajaan sentiasa memantau pergerakan mata wang supaya mendorong pertumbuhan 
ekonomi. Pada masa yang sama, daya saing negara akan terus dipertingkatkan melalui 
langkah-langkah pengukuhan produktiviti dan penjanaan nilai ditambah yang tinggi.  

Tuan Yang di-Pertua, kadar inflasi mencatatkan 0.6 peratus bagi tempoh Januari 
hingga September 2019 iaitu lebih rendah berbanding 1.2 peratus pada tempoh yang sama 
tahun 2018. Peningkatan harga atau inflasi yang perlahan disebabkan oleh harga purata 
bahan api domestik yang lebih rendah susulan pelaksanaan semula mekanisme penentuan 
harga apungan terurus mulai Januari 2019.  

 



PKS juga menyumbang 2/3 kepada jumlah guna tenaga dan 17 peratus kepada. eksport negara. Bagi memperkukuhkan lagi sumbangan PKS kepada ekonomi, Dasar Keusahawanan Nasional 2030 telah pun dijajarkan dengan aspirasi Wawasan Kemakmuran Bersama 2030. Saya ingin menegaskan bahawa pertumbuhan ekonomi negara masih belum digembleng sepenuhnya bagi mencapai potensi yang optimum. Sumber pertumbuhan juga masih bergantung kepada faktor pengeluaran tradisional seperti modal serta buruh dan bukannya peningkatan produktiviti. Maka, kerajaan sentiasa memberi penekanan kepada peningkatan produktiviti sebagai salah satu pemacu pertumbuhan ekonomi yang mampan dan inklusif, strategi untuk memacu produktiviti kepada semua peringkat akan diteruskan termasuk usaha mengukuhkan kerjasama antara kerajaan, industri dan akademia bagi memenuhi permintaan modal insan yang mahir untuk industri berteknologi tinggi. Kerajaan akan terus menggalakkan inisiatif pendigitalan dan penerima gunaan teknologi secara meluas untuk mengambil manfaat Revolusi Perindustrian Keempat terutamanya dalam kalangan PKS. Kerajaan juga akan menambah baik pelaksanaan reformasi kawal selia bagi memudahcara urusan menjalankan perniagaan. Kerajaan menyedari bahawa ekonomi digital bukan sahaja merupakan sumber pertumbuhan yang baru malah ia juga merupakan pembolehdaya pertumbuhan yang dinamik dan inklusif. Pada tahun 2018, ekonomi digital termasuk e-dagang menyumbang 18.5 peratus kepada ekonomi negara. #1440. Kementerian sedang melaksanakan kajian bagi penyediaan rangka kerja dasar berkaitan ekonomi digital bagi memastikan pembangunan ekonomi digital yang lebih terancang dan dapat dinikmati oleh semua lapisan masyarakat. Bagi menyokong pembangunan ekonomi digital, kerajaan menyediakan pelbagai kemudahan bagi penyediaan modal insan masa hadapan, terutamanya melalui TVET. Ini termasuk program pembiayaan kompetitif dan geran padanan dengan kos keseluruhan berjumlah RM55 juta di bawah seliaan Kementerian Sumber Manusia, bertujuan menggalakkan institusi TVET awam dengan pihak industri bekerjasama dalam melaksanakan kursus modular dan program latihan yang fleksibel. Tuan Yang di-Pertua, FDI masih memainkan peranan penting dalam menjana pertumbuhan ekonomi negara. Manfaat ini termasuklah membuka peluang pekerjaan berkemahiran tinggi, meningkatkan kemahiran pekerja tempatan, membolehkan perkongsian teknologi dan memudahkan perdagangan antarabangsa. Di samping itu, ekonomi Malaysia telah turut mendapat manfaat langsung daripada kemasukan FDI di bidang greenfield, dengan izin, yang telah menjana kesan limpahan ekonomi yang ketara. Berdasarkan data yang diterbitkan oleh MIDA, jumlah FDI yang diluluskan meningkat sebanyak 97 peratus kepada RM49.5 bilion dalam tempoh separuh pertama tahun 2019, berbanding RM25.1 bilion yang dicatatkan dalam tempoh yang sama tahun 2018. FDI dalam sektor pembuatan daripada Amerika Syarikat mencatatkan nilai tertinggi sebanyak RM11.7 bilion, diikuti oleh China sebanyak RM4.8 bilion. Peningkatan pelaburan ini membuktikan keyakinan pelabur telah meningkat. Tuan Yang di-Pertua, untuk makluman Ahli-ahli Yang Berhormat, hanya 10 peratus daripada industri tempatan menerima kesan negatif kejatuhan Ringgit kerana ciri industri tersebut lebih bergantung kepada kandungan import yang tinggi dan berorientasikan pasaran domestik. Oleh itu, sebagai sebuah negara pengeksport bersih secara keseluruhannya, kejatuhan nilai Ringgit telah memberi kesan positif kepada Malaysia. Walau bagaimanapun, kerajaan sentiasa memantau pergerakan mata wang supaya mendorong pertumbuhan ekonomi. Pada masa yang sama, daya saing negara akan terus dipertingkatkan melalui langkah-langkah pengukuhan produktiviti dan penjanaan nilai ditambah yang tinggi. Tuan Yang di-Pertua, kadar inflasi mencatatkan 0.6 peratus bagi tempoh Januari hingga September 2019 iaitu lebih rendah berbanding 1.2 peratus pada tempoh yang sama tahun 2018. Peningkatan harga atau inflasi yang perlahan disebabkan oleh harga purata bahan api domestik yang lebih rendah susulan pelaksanaan semula mekanisme penentuan harga apungan terurus mulai Januari 2019.